open-index/open-wikipedia-markdown huggingface dataset:
गान्टे

**गान्टे** (वैज्ञानिक नाम: गाइनोकार्डिया ओडोराटा) जसलाई अङ्ग्रेजीमा गाइनोकार्डिया भन्ने गरिन्छ, एक बहुलिङ्गी सदाबहार रूख हो जुन एकारिएसी परिवार अन्तर्गत पर्दछ। यो परिवार भित्र एकमात्र प्रजाति गाइनोकार्डिया ओडोराटा समावेश छ। गान्टेको रूखहरू ३० मिटरसम्म अग्लो हुन्छ। यो प्रजाति दक्षिण एसियाका पहाडी उपत्यकाहरू - भारत, दक्षिण-पूर्वी तिब्बत र चीन, बङ्गलादेश, नेपाल, भुटान र म्यानमारमा पाइन्छ।

## उपयोग
## सन्दर्भ सामग्रीहरू
## बाह्य कडीहरू
श्रेणी:नेपालमा पाइने वनस्पतिहरू
श्रेणी:भारतमा पाइने वनस्पतिहरू
रामगुवा

**रामगुवा** (वैज्ञानिक नाम: हर्सफिल्डिया किङ्गी) 'माइरिस्टिकेसी' परिवारको एक बहुलिङ्गी वनस्पति हो। यसको रुख २० मिटर अग्लो हुने गर्छ र यसको ठुलो बीउहरू फलफूल खाने चराहरू जस्तै राजधनेश र हरित परेवाले टिपेर खाने गर्छन्। यो रुखमा फलफूल लाग्ने अवधि फेब्रुअरी देखि मे महिनासम्म हुन्छ। यसको फल द्वि-रङ्गी हुन्छ। यस वनस्पतिको बोक्रा काट्दा रातो रस निस्किन्छ। यसको फूल सानो र पात चौडा, लाम्चा, बाक्ला र चिल्ला तथा झलक्क हेर्दा चिउरीको बोट जस्तो देखिन्छन्। यसको फल हर्रोको जस्तो देखिएता पनि केही फल भने ठुलो र चार इन्चसम्म लामो हुन्छ। यसको फल पाकेपछि दुई फग्लेँटा भई सुपारीको दानाजस्तै हुने गर्दछ।

यसको काँचो फल खाँदा मत्याउने गर्दछ।

## सन्दर्भ सामग्रीहरू 
श्रेणी:नेपालमा पाइने वनस्पतिहरू
श्रेणी:भारतमा पाइने वनस्पतिहरू
ग्नलेप

**ग्नलेप** एस्टर परिवारमा पर्ने बाह्रमासे फूल फुल्ने वनस्पति हो। यो वनस्पति नेपाल, चीन, जापान, भारत र कोरिया लगायत रुसमा पनि पाइने गर्छ। यो वनस्पति ओसिलो ठाउँ, ज्यादातर सडक छेउछाउमा पाइने गर्छ।

## बिबरण
ग्नलेपको काण्ड कडा तथा ३० देखि १०० सेन।टिमिटर अग्लो हुन्छ। यसको पात ठुला र फिँजारिएका हुन्छन्। यसको फल ६-७ मिलिमिटरको लाम्चो-डल्लो आकारको हुन्छ। फल काँचोमा फिक्का हरियो हुन्छ र पाक्दा गाढा हरियो हुन्छ।

## तस्विर सङ्ग्रह

Adenocaulon himalaicum nobuki02.JPG|फूल तथा काँचो फल 
Adenocaulon himalaicum fruit.jpg|बोटमा पाकेको तथा काँचो फल
Adenocaulon himalaicum nobuki04.jpg|बोट
 

## सन्दर्भ सामग्रीहरू
श्रेणी:नेपालमा पाइने वनस्पतिहरू
श्रेणी:चीनमा पाइने वनस्पतिहरू
मानव छाला

**छाला** मानव शरीरको बाहिरी आवरण तथा इन्टिगुमेन्टरी प्रणालीको सबैभन्दा ठूलो अङ्ग हो। छाला एक्टोडर्मल तन्तुको सात तहसम्म हुन्छ र यसले शरीर भित्रका मांसपेशी, हाड, लिगामेन्ट र अन्य भित्री अङ्गहरूलाई जोगाउने काम गर्छ।

## सन्दर्भ सामग्रीहरू
*
श्रेणी:अङ्ग (जीव विज्ञान)
खार्किभ

**हर्किभ** () युक्रेनको हर्किभ क्षेत्रमा रहेको एक महानगरपालिका हो। यस महानगरपालिकाको क्षेत्रफल ३५०.०५ वर्ग किलोमिटर रहेको छ भने यसको कुल जनसङ्ख्या १,४४३,८८६ रहेको छ। हर्किभ युक्रेन उत्तर पूर्वी कुनामा अवस्थित छ।

## सन्दर्भ सामग्रीहरू
श्रेणी:युक्रेनका महानगरपालिकाहरू
श्रेणी:युक्रेनी सहरहरू
कल (वनस्पति)

कल (*Arisaema consanguineum*) अरम लिलीको एरासिया परिवारमा पर्ने फूल फुल्ने वनस्पतिको एक प्रजाति हो। यसको  अग्लो एउटा काण्ड हुन्छ। 

## वितरण
यो वनस्पति नेपाल, चीन, ताइवान, भारत,म्यानमार, भुटान र थाइल्यान्डमा पाइने गर्छ। 

## सन्दर्भ सामग्रीहरू
श्रेणी:नेपालमा पाइने वनस्पतिहरू
श्रेणी:चीनमा पाइने वनस्पतिहरू
पवमान मन्त्र

thumb|नेपाल नेत्रज्योति संघको लोगोमा "तमसोमा ज्योतिर्गमय" अंकित छ।**पवमान मन्त्र मन्त्र** वा **पवमान अभयारोह** बृहदारण्यक उपनिषदको एक मन्त्र हो। यो मन्त्र मूलतः सोम यज्ञ को स्तुतिमा यजमानद्वारा उच्चारण गरिन्छ।

## मन्त्र
: 
: 
: 
: *ॐ शान्ति शान्ति शान्तिः ॥ – बृहदारण्यकोपनिषद् १.३.२८।*

### अर्थ 
: मलाई असत्यबाट सत्यको मार्ग लैजानुहोस्।
: मलाई अन्धकारबाट उज्यालो तर्फ लैजानुहोस्।
: मलाई मृत्युबाट अमरता तर्फ लैजानुहोस्
## प्रयोग 
* नेपाल नेत्रज्योति संघको लोगोमा "तमसो मा ज्योतिर्गमय" अंकित छ।
## सन्दर्भ सामग्रीहरू
श्रेणी:हिन्दु मन्त्रहरू
प्रयोजनवाद

प्रयोजनवाद अङ्ग्रेजी शब्द Pragmatism को नेपाली रुप हो । Pragmatism शब्द ग्रीक शब्द Pragma बाट आएको हो । यसको अर्थ गरिएको कार्य (Work done), प्रभावपूर्ण कार्य (Effective action), अभ्यास र कार्य (Practical or  use and deed)  भन्ने हुन्छ । मुलतः जीवनका व्यवहारिकताहरूमा जोड दिने सिद्धान्त नै प्रयोजनवाद हो । प्रयोजनवादको जन्मदाता विलियम जेम्स हुन् ।  प्रयोजनवादको विकासमा जोन डिवे, चाल्स पेयर, स्किलर, डब्लु एच पेट्रिक जस्ता दार्शनिकहरुको ठूलो योगदाग रहेको छ । प्रयोजनवादले कुनै पनि कुरा, बस्तु वा विचार आदिलाई सोझै स्विकार नगरी त्यसलाई अभ्यासद्वारा व्यवहारमा लागु गर्दछ ।  प्रयोजनवादीहरू विशेषतः अभ्यास र व्यवहारमा विश्वास गर्दछन् । प्रयोजनवादीहरू कल्पना, विचार, आदर्श, आत्मा, अमरता, ईश्वरीय शक्तिलाई अस्वीकार गर्दछन् ।
ठुलो निगालो

**ठुलो निगालो**' (*Bambusa multiplex*) बाँस प्रजातिको एक वनस्पति हो। यो वनस्पति नेपाल, चीन, भुटान, भारतको पूर्वी क्षेत्र आसाम, श्रीलङ्का, ताइवान र उत्तरी इन्डोनेसियाको रैथाने प्रजाति हो। यो वनस्पति इराक, माडागास्कर, मौरिसस, सेसेल्स, भारतीय उपमहाद्वीप, दक्षिण अमेरिकाका केही स्थान, वेस्ट इन्डिज तथा उत्तरपूर्वी संयुक्त राज्य (फ्लोरिडा, जर्जिया र अलाबामा) पनि पाइन्छ।

## सन्दर्भ सामग्रीहरू
## बाह्य कडीहरू
* 

श्रेणी:नेपालमा पाइने वनस्पतिहरू
श्रेणी:चीनमा पाइने वनस्पतिहरू
नेपालका वन्यजन्तुहरू

।]]

**नेपालका वन्यजन्तुहरू**मा नेपालको भौगोलिक बनावट अनुसार विभिदता रहेको छ। विश्वमा पाइने कुल प्रजातिमध्ये ३.९६% स्तनधारी, ३.७२% पुतली र ८.९% चराहरू नेपालमा पाइने गर्छन्। नेपालमा 
नेपालका संरक्षित प्रजातिहरूमा २६ वटा स्तनधारी, ९ वटा चराहरू र ३ वटा सरीसृप रहेका छन् । नेपालका स्थानिय प्रजातिका वन्यजन्तुहरूमा हिमाली मुसा, काँडे भ्याकुर, कालिज, १४ प्रजातिका सरीसृप तथा उभयचरहरू र ६ प्रजातिका माछाहरू पर्छन, जस मध्ये हिमाली मुसा र काँडे भ्याकुर नेपालमा मात्र पाइन्छन्।

## यो पनि हेर्नुहोस्
* नेपालको वनसम्पदा

## सन्दर्भ सामग्रीहरू
## बाह्य कडीहरू
श्रेणी:नेपालको वनसम्पदा
थुरगाभा

**थुरगाभा** दक्षिणपूर्वी एसिया तथा उत्तरपूर्वी दक्षिण एसियामा पाइने सुनगाभाको प्रजातिको वनस्पति हो। यसलाई बगैँचामा लगाउने फूलको रूपमा खेती पनि गरिन्छ।

## विबरण
थुरगाभा सेतो रङ्गको फूल फुल्ने झाँगिने वनस्पति हो। यसको पात २५ देखि ३० सेन्टिमिटर लामो तथा ६ सेन्टिमिटर चौडा पात हुन्छ।

## वितरण
थुरगाभा नेपाल, उत्तर भारत, भुटान, चीन (युनान देखि पश्चिमी ग्वाङ्सीसम्म) तथा म्यानमारको हिमाली क्षेत्रमा पाइन्छ। । यो वनस्पति समुन्द्र सतहबाट १००० देखि १८०० मिटरको उचाइका जङ्गलका रूखहरूमा वा चट्टानहरूमा हुर्कन्छन्।

## सन्दर्भ सामग्रीहरू
श्रेणी:नेपालमा पाइने वनस्पतिहरू
श्रेणी:चीनमा पाइने वनस्पतिहरू
डेभिड बेन-गुरियन

**डेभिड बेन-गुरियन** ( ;  ; born **David Grün**; १६ अक्टोबर १८८६ - १ डिसेम्बर १९७३) इजरायल राज्यको प्राथमिक संस्थापक र इजरायलका पहिलो प्रधानमन्त्री थिए। उनी कट्टर यहूदी राष्ट्रवादी थिए र १४ मे १९४८ मा इजरायललाई प्यालेस्टिनी क्षेत्रबाट स्वतन्त्र घोषणा गरे र त्यो घोषणामा हस्ताक्षर गर्ने पहिलो व्यक्ति थिए ।

तेल अवीवको बेन गुरियन एयरपोर्ट उनको नाममा राखिएको छ।
## सन्दर्भ सामग्रीहरू
श्रेणी:इजरायलका प्रधानमन्त्रीहरू
पाकिस्तानको विभाग

**पाकिस्तान**को चार प्रदेश, एक राजधानी क्षेत्र र दुई स्वायत्त क्षेत्रहरूलाई प्रशासनिक "विभाजन"मा उपविभाजन गरिएको छ जुन जिल्ला, तहसील र अन्तमा सङ्घ परिषद्हरूमा थप विभाजित गरिएको छ। यी विभाजनहरू सन् २००० मा समाप्त भए पनि सन् २००८ मा पुनर्स्थापित गरिएको थियो। यस विभाजनमा इस्लामाबाद राजधानी क्षेत्र वा सङ्घीय प्रशासित जनजातीय क्षेत्र समावेश गरिएको छैन, जसलाई प्रदेश समान स्तरमा गणना गरिएको थियो, तर सन् २०१८ मा सङ्घीय प्रशासित जनजातीय क्षेत्रलाई खैबर-पख्तुनख्वा प्रदेशमा समावेश गरिएको थियो।

## इतिहास 
प्रशासनिक विभाजनले उपनिवेशकालदेखि नै सरकारको अभिन्न तह गठन गरेको थियो। बेलायत शासित भारतका राज्यपाल क्षेत्रहरू विभाजित गरिएको थियो र ती प्रदेशहरू आफै पनि जिल्लाहरूमा विभाजित भएका थिए। सन् १९४७ को स्वतन्त्रतामा पाकिस्तानको नयाँ राष्ट्रमा दुई भूभागहरू थिए जस अन्तर्गत पर्ने पूर्वी र पश्चिम पाकिस्तान, भारतद्वारा अलग गरिएको थियो। पाकिस्तानका तीनवटा प्रदेशलाई दस प्रशासनिक विभाजनमा विभाजित गरिएको थियो। पूर्वी बङ्गालमा चार वटा विभागहरू थिए जसमा चट्टोग्राम, ढाका, खुलना र राजशाही पर्दथे। पश्चिम पञ्जाब प्रदेशमा चार वटा विभाग थिए जसमा लाहोर, मुल्तान, रावलपिन्डी र सरगोधा पर्दथे। तत्कालीन समयको उत्तर-पश्चिम सीमा प्रदेेशमा दुई विभागहरू थिए जसमा डेरा इस्माइल खान र पेशावर पर्दथे। अधिकांश विभाजनहरू केही अपवादहरू सहित विभाजनको राजधानीको नाममा नामकरण गरिएको थियो।

सन् १९५५ देखि १९७० सम्म एक एकाइ नीतिको अर्थ दुई प्रदेश मात्र थियो अर्थात् पूर्वी र पश्चिम पाकिस्तान। पूर्वी पाकिस्तानको पूर्व बङ्गाल जस्तै विभाजन थियो तर पश्चिम पाकिस्तानले थप सात नयाँ विभाजन प्राप्त गरेको थियो। बलुचिस्तान राज्य सङ्घ, कलात विभाग बनेको थियो भने पूर्वी बलुचिस्तान प्रमुख आयुक्तको प्रदेश क्वेटा विभाग बनेको थियो। पूर्व सिन्ध प्रदेशको अधिकांश भाग हैदराबाद विभागमा परिणत भएको थियो। केही भागहरू खैरपुर विभाग बनाउनका लागि खैरपुरको प्रमुख राज्यमा सामेल भएको थियो। पूर्व शासकीय राज्य बहावालपुर विभाग बनेको थियो जसमा पश्चिम पञ्जाबमा सामेल भएको थियो। सङ्घीय राजधानी क्षेत्र सन् १९६१ मा पश्चिम पाकिस्तानमा गाभिएको थियो र कराची-बेला विभाग गठन भएको थियो। सन् १९६९ मा चित्राल, दिर र स्वातका राजदुत राज्यहरूलाई पश्चिम पाकिस्तानमा विखण्डनीय मुख्यालयको रूपमा साईदुसँग मालाकन्ड विभागको रूपमा समावेश गरिएको थियो।

## हालका विभागहरू 
यस तालिकामा सन् २०१७ को जनगणना अनुसार, पाकिस्तानको कुल ३७ विभागहरूको जनसङ्ख्या प्रस्तुत गरिएको छ।

### प्रदेश 
### प्रशासनिक क्षेत्रहरू 
## यो पनि हेर्नुहोस् 
* पाकिस्तानको प्रशासनिक एकाइ
* पाकिस्तानको पूर्व प्रशासनिक एकाइ
* पाकिस्तानको स्थानीय सरकार
## सन्दर्भ सामग्रीहरू 
## बाह्य कडीहरू 
* 
* विक्रेन्द्रीकृत कार्यक्रम
* राष्ट्रिय पुनर्निर्माण प्राधिकरण


श्रेणी:पाकिस्तानको उपविभाजन
मोहनप्रसाद शर्मा

**मोहनप्रसाद शर्मा** नेपाली न्यायाधीश थिए जसले २०५४/चैत्र /३१ देेेखि २०५६/मङ्सिर/३० सम्म नेपालको १२औँ  प्रधानन्यायाधीशको रूपमा काम गरेका थिए। उनलाई नेपालका तत्कालीन श्री ५ वीरेन्द्रद्वारा नियुक्त गरिएको थियो।
## जीवनी
उनको जन्म १९९१ पुष १ मा काठमाडौंकको कमलपोखरीमा भएको थियो।  
### मृत्यु 
शर्माको मिती २०७८ साल माघ ०५ गते बुधवार दिउँसो ०१:२९ मा मृत्यु भएको थियो। उनको निधनमा शोक मनाउन माघ ०९ मा नेपालभरका अदालत र न्याधीकरणहरूमा शोक बिदा दिइएको थियो।

## सन्दर्भ सामग्रीहरू
श्रेणी:नेपालका प्रधानन्यायाधीशहरू
श्रेणी:सन् २०२२ मा मृत्यु
पेपाल

**पेपल** एक अमेरिकी बहुराष्ट्रिय वित्तीय प्रविधि कम्पनी हो जसले बहुसंख्यक देशहरूमा अनलाइन भुक्तानी प्रणाली सञ्चालन गर्दछ जसले अनलाइन पैसा स्थानान्तरणलाई समर्थन गर्दछ, र चेक र मनी अर्डर जस्ता परम्परागत कागज विधिहरूको इलेक्ट्रोनिक विकल्पको रूपमा कार्य गर्दछ। कम्पनीले अनलाइन विक्रेताहरू, लिलामी साइटहरू र अन्य धेरै व्यावसायिक प्रयोगकर्ताहरूको लागि भुक्तानी प्रोसेसरको रूपमा सञ्चालन गर्दछ, जसको लागि यसले शुल्क लिन्छ।

## यो पनि हेर्नुहोस्
## सन्दर्भ सामग्रीहरू
श्रीलङ्काली वनकुखुरा

**श्रीलङ्काली वनकुखुरा** वा **श्रीलङ्काली लुइँचे** फ्याजियनिडी परिवार अन्तर्गतको ग्यालस जातिमा पर्ने वनकुखुराको एक प्रजाति हो। यो चरा संसारभर श्रीलङ्कामा मात्र पाइन्छ। अर्थात यो श्रीलङ्कामा पाइने एक स्थानीय पंक्षी हो। औपनिवेशिक समयमा यस प्रजातिलाई सिलोन वनकुखुरा भनिन्थ्यो।श्रीलङ्काली वनकुखुराको एकै जातिको साधारण वनकुखुरा तथा खैरो वनकुखुरासँग नजिकको सम्बन्ध रहेको छ भने यो हरियो वनकुखुरासँग मिल्दोजुल्दो हुन्छ। श्रीलङ्काली वनकुखुरा र रातो वनकुखुरा लगभग २८ लाख वर्ष पहिले भिन्न वर्गमा विभाजित भएका थिए भने यो प्रजाति र खैरो वनकुखुराबीच भिन्नताको समय १८ लाख वर्ष थियो। घरपालुवा कुखुरामा पनि श्रीलङ्काली वनकुखुराको वर्णशङ्कर भई उत्पन्न भएको थियो। अन्तर्राष्ट्रिय प्रकृति संरक्षण सङ्घद्वारा यस प्रजातिलाई कम चासोको प्रजातिको रूपमा सूचीकृत गरिएको छ। यो प्रजाति श्रीलङ्काको राष्ट्रिय पंक्षी हो। सिंहली भाषामा यसको नाम वाली कुकुला हो।

## विवरण 
टाढाबाट हेर्दा श्रीलङ्काली वनकुखुरा साधारण वनकुखुराजस्तै देखिएतापनि यी दुई प्रजातिबीच केही भिन्नताहरू रहेका हुन्छन्। यो सामान्य वनकुखुरा जत्तिकै ठूलो हुन्छ र यो सुन्दर रातो, सुनौलो र कालो प्वाँखको पछाडिपट्टि र पखेटा भएको चरा हो। तर तिनीहरू साधारण जङ्गलका कुखुराहरूभन्दा अलि अग्लो हुन्छन्। 
## व्यवहार 
## प्रजनन 
## सन्दर्भ सामग्रीहरू 
## बाह्य कडीहरू 
* श्रीलङ्काली वनकुखुराको तस्वीर तथा विवरणहरू

* * श्रीलङ्काली वनकुखुरा
साङ्घाई स्टक एक्सचेन्ज

thumb| १९९२ मा साङ्घाई स्टक एक्सचेन्जले आफ्नो पहिलो स्टक वारेन्ट जारी गर्यो।
**सांघाई स्टक एक्सचेन्ज** (**SSE** ) चीनको साङ्घाई सहरमा रहेको एक स्टक एक्सचेन्ज हो। सांघाई स्टक एक्सचेन्ज  चीनको मुख्य भूमीमा स्वतन्त्र रूपमा सञ्चालन हुने तीनवटा स्टक एक्सचेन्ज मध्ये एक हो।अन्य स्टक एक्सचेन्जमा बेइजिङ स्टक एक्सचेन्ज र सेन्जेन स्टक एक्सचेन्ज छन्। साङ्घाई स्टक एक्सचेन्ज  सम्ममा ७.६२ ट्रिलियन अमेरिकी डलरमा बजार पूँजीकरणको आधारमा विश्वको तेस्रो ठूलो स्टक बजार हो। यो एशियाको सबैभन्दा ठूलो स्टक एक्सचेन्ज पनि हो।  हङकङ स्टक एक्सचेन्जको विपरीत, सांघाई स्टक एक्सचेन्ज अझै पनि विदेशी लगानीकर्ताहरूका लागि पूर्ण रूपमा खुला छैन र चिनियाँ मुख्य भूमि (बेइजिङका) अधिकारीहरूले प्रयोग गर्ने पूंजी खाता नियन्त्रणहरूका कारण, प्रायः केन्द्रीय सरकारका निर्णयहरूबाट यस स्टक एक्सचेन्ज प्रभावित हुन्छ  । 

**सांघाई स्टक एक्सचेन्ज** को स्थापना सन् १८९१ मा भएको थियो। यो चीनको पहिलो स्टक एक्सचेन्ज हो। हालको स्टक एक्सचेन्ज नोभेम्बर २६, १९९० मा पुन: स्थापना भएको थियो, र सोही वर्षको १९ डिसेम्बर देखि सञ्चालनमा थियो। यो चाइना सेक्युरिटीज रेगुलेटरी कमिसन (CSRC) द्वारा प्रत्यक्ष रूपमा प्रशासित गैर-नाफामुलक संस्था हो।

## साङ्घाई स्टक एक्सचेन्जको शीर्ष १० ठूला स्टकहरू 
*स्रोत: साङ्घाई स्टक एक्सचेन्ज  (आरएमबी/चिनियाँ युआनमा बजार मूल्यहरू)।* *बजार मूल्य द्वारा व्यवस्थित डाटा।*  *२०२० अगस्ट २७ मा  अद्यावधिक।*

# क्वेईचोय मोन्ताई (२,१७४ बिलियन)
# इन्डस्ट्रियल एन्ड कमर्सियल बैंक अफ चाइना   (१,३३९ बिलियन)
# एग्रिकल्चरल  बैंक अफ चाइना (१,०२७ बिलियन)
# चाइना लाइफ (८९७ बिलियन)
# पिङ एन इन्सुरेन्स  (८२९ बिलियन)
# चाइना मर्चेन्ट्स बैंक (७६१ बिलियन)
# पेट्रो चाइना (७१७ बिलियन)
# बैंक अफ चाइना (६९१ बिलियन)
# हाइटियन फ्लेवरिङ &amp;amp; फुड  (५९३ बिलियन)
# हेङ्रुई मेडिसिन (४९९ बिलियन)

## भवन 
साङ्घाई स्टक एक्सचेन्ज सन् १९९७ देखि सांघाई सेक्युरिटी एक्सचेन्ज भवनमा रहेको छ।
## बाह्य कडीहरू
*  (in English)
## सन्दर्भ सामग्रीहरू
श्रेणी:स्टक एक्सचेन्ज
मेरो दुश्मनको दुश्मन मेरो मित्र हो।

"**मेरो शत्रुको शत्रु मेरो मित्र हो** " एउटा पुरानो भनाइ हो। यसले साझा शत्रुको विरुद्धमा दुई पक्ष मिलेर काम गर्नुपर्छ भन्ने सुझाव दिन्छ। चौथो शताब्दी ईसापूर्वको कौटिल्यद्वारा लिखित संस्कृत *ग्रन्थ अर्थशास्त्र*मा राजाको काम र राज्यसंचालन सम्बन्धी समान श्लोकहरू भेटिन्छ।    

## राजमण्डल 
कौटिल्यले आफ्नो ग्रन्थ *अर्थशास्त्र* : , "सार्वभौम राज्यहरूको स्रोत", लेखेका छन्: 

## दोस्रो विश्वयुद्ध 
[right|thumb| याल्टा सम्मेलनमा द्वितीय विश्वयुद्धको मित्र शक्ति [: विन्स्टन चर्चिल, फ्र्याङ्क्लिन डी. रुजबेल्ट र जोसेफ स्टालिन, १९४५]]
"मेरो दुश्मनको दुश्मन मेरो मित्र हो।" भन्ने धारणालाई दोस्रो विश्वयुद्धको समयमा मित्र राष्ट्रहरूले विदेश नीतिको रूपमा विभिन्न रुपमा देखियो। युरोपमा, पश्चिमी राष्ट्र र सोभियत संघ बीच तनाव सामान्य थियो। उनीहरूको आफ्नो अन्तर्निहित भिन्नताहरूको बावजुद, उनीहरू एडल्फ हिटलरको नेतृत्वमा नाजी जर्मनीको आक्रामकताको विरुद्ध एक साथ काम गर्ने आवश्यकतालाई स्वीकार गरे। 

अमेरिकी राष्ट्रपति फ्र्याङ्कलिन डी. रुजवेल्ट र बेलायती प्रधानमन्त्री विन्स्टन चर्चिल दुवैले जोसेफ स्टालिनको नेतृत्वमा सोभियत संघबाट ससंकित थिए। यद्यपि, दुवैले युद्धमा सफल हुनको लागि सोभियत सहयोग आवश्यक छ भन्ने नीतिको विकास गरे।  

"मेरो शत्रुको शत्रु मेरो साथी हो" भन्ने सिद्धान्त दोस्रो चीन-जापानी युद्धमा, प्यासिफिक थिएटरमा पनि देखियो। आपसी वैचारिक भिन्नताको वावजुद चिनियाँ कम्युनिष्ट र चिनियाँ राष्ट्रवादीले जापान विरुद्ध एक गठबन्धन बनाएका थिए। चिनियाँ गृहयुद्धको समयमा एकअर्कासँग लडिरहेका यी दुई शक्ति जापानले चीन माथि आक्रमण गरेपछि जापान विरुद्ध एक भएका थिए। 

त्यसैगरी, मलायन कम्युनिष्ट पार्टी र बेलायती साम्राज्यले मलायन अभियान र त्यसपछिको जापानी कब्जाको लागि युद्धविराम गर्न सहमत भए।

## सन्दर्भ सामग्रीहरू
नेपालका वनस्पतिहरू

]]

**नेपालका वनस्पतिहरू** नेपालको जलवायु तथा भौगोलिक बनावटको विभिदताका कारण विश्वमा धनी मानिन्छ। नेपालको हिमाली क्षेत्रमा नरम काठहरू सल्ला, उतिस आदि पाइन्छन भने तराई क्षेत्रमा कडा काठ, बाँस, ताड र सालका रूखहरू पाइन्छन्। सन १९७० को अन्त्य तथा १९८० को सुरूमा गरिएको अनुसन्धानमा नेपालमा ५०६७ प्रजातिका वनस्पतिहरू अभिलेखिकृत गरिएका थिए। नेपालमा ४०० स्थानीय प्रजातिका भास्कुलर वनस्पतिहरू पाइन्छन। यि मध्ये सबैभन्दा लोकप्रिय स्थानीय प्रजाति लाली गुराँस हो। 

## यो पनि हेर्नुहोस्
* नेपालको वनसम्पदा

## सन्दर्भ सामग्रीहरू
## बाह्य कडीहरू
*नेपालका वनस्पतिहरू  - (नेपाल पर्यटन बोर्ड )
*नेपालका वनस्पतिहरू  - (वन तथा वातावरण मन्त्रालय, वनस्पति विभाग राष्ट्रिय हर्वोरियम तथा वनस्पति प्रयोगशाला)

श्रेणी:नेपालको वनसम्पदा
२०२२ हुङ्गा टोङ्गा ज्वालामुखी विस्फोट र सुनामी

१४ जनवरी २०२२ मा,  दक्षिण प्रशान्त महासागरको टोङ्गन द्वीपसमूहको निर्जन ज्वालामुखी टापु, हुङ्गा टोंगा–हुंगा हापाईमा एक ठूलो विष्फोट सुरु भयो। हुङ्गा टोंगा टोङ्गा देशको मुख्य द्वीप टोङ्गाटापुबाट ६५ किमी (४० मील) को उत्तरमा पर्छ ।   

यो ज्वालामुखी विस्फोटको कारण  टोङ्गा, फिजी, अमेरिकन समोआ, भानुआतु र न्यूजील्याण्ड, सहित प्रशान्त महासागरको तटमा सुुुनाामी आयो। जापान संयुक्त राज्य अमेरिका, रूसी सुदूर पूर्व, चिली र पेरुमा घातक सुनामी आयो । 
१५ मिटर (४९ फिट) सम्मको सुनामी लहरबाट टोङ्गामा कम्तीमा तीन जनाको मृत्यु भयो, केही मानिसहरू घाइते भए र धेरै सम्पर्क बाहिर छन्म। पेरुमा २ मिटर (६ फिट ७ इन्च) अग्लो सुनामी तटमा पुग्दा २ जनाको डुबेर मृत्यु भयो। प्रारम्भिक तथ्याङ्कले यो घटना सम्भवतः २१ औं शताब्दीको सबैभन्दा ठूलो ज्वालामुखी विस्फोट थियो र १९९१को माउन्ट पिनाटुबोको विष्फोट पछिको सबैभन्दा ठूलो थियो भन्ने संकेत गरेको छ। 
## प्रतिक्रिया 
### १४ जनवरी
जवामुखी विस्फोट पछि टोङ्गामा १४ जनवरीमा सुनामीको चेतावनी जारी गरियो। त्यो विस्फिट पछी ज्वालामुखी गतिविधिमा कमी आयो र १५ जनवरी २०२२ को बिहान चेतावनी  फिर्ता गरियो। पहिलो सुनामी चेतावनीमा  लहर देखिएको थियो।

### १५ जनवरी 
, जापान]]

अर्को विस्फोट पछि २०२२ जनवरी १५ को साँझ पुरै टोङ्गामा अर्को चेतावनी जारी गरियो। 

फिजीको खानी स्रोत विभागले तटीय क्षेत्रका बासिन्दालाई तट र लहरबट टाढा रहन एडभाइजरी जारी गर्यो।  समुद्रमा सुनामी लहरको गतिविधि अवलोकन पछि लाउ टापु खाली गरियो। 
फिजीको महान्यायाधिवक्ता ऐयाज साएद खाइयुमले सर्वसाधारणलाई घर भित्र् बस्न र विस्फोटको समयमा सल्फर डाइअक्साइड को उत्सर्जन हुँदा वर्षाको समयमा पानी ट्याङ्की छोप्न आग्रह गरे। वालिस र फुटुनामा, सुनामी चेतावनी जारी गरियो तर कुनै क्षति रिपोर्ट भएन र यो चेतावनी १५ जनवरी २०२२ को साँझ फुकुवा गरियो।

*प्यासिफिक सुनामी वार्निङ सेन्टर*ले अमेरिकी सामोआमा पनि सुनामी चेतावनी जारी गरियो। प्यासिफिक सुनामी वार्निङ सेन्टरले सुनामी "घातक" हुने बताएको थियो र समुद्र सतहमा परिवर्तन आउने र भारी आँधी आउने चेतावनी हारी गरेको थियो।  सामोआले पछि सुनामी एड्भाइजरी जारे गर्यो।  *प्यासिफिक सुनामी वार्निङ सेन्टर* ले पछि अमेरिकी सामोआको लागि सुनामी चेतावनी रद्द गर्‍यो। 

न्युजिल्याण्डको राष्ट्रिय आपतकालीन व्यवस्थापन एजेन्सीले उत्तरी टापुको उत्तरी र पूर्वी तट, साथै चथम टापुमा बासिन्दाहरूलाई "बलियो र असामान्य आँधीका धाराहरू र अप्रत्याशित उछाल" को  आउन सक्ने बतायो । एजेन्सीले थप बतायो  कि धाराहरूमा मानिसहरूलाई घाइते र डुबाउने क्षमता छ। 

अष्ट्रेलियाको मौसम विज्ञान ब्यूरो द्वारा सुनामी चेतावनी जारी गरिएको थियो, नोर्फोक टापु र लर्ड हो आइल्याण्डको लागि भूमि चेतावनी, र अस्ट्रेलियाको पूर्वी तट, तस्मानिया र म्याक्वेरी टापुको लागि समुद्री चेतावनी  जारी गरिएको थियो।

### १६ जनवरी 
नयाँ ज्वालामुखी विष्फोट भएपछि अमेरिकी सामोआमा सुनामीको चेतावनी जारी गरिएको थियो। करिब दुई घन्टापछि सल्लाह रद्द गरिएको थियो। १५जनवरीमा फिजीमा जारी गरिएको सुनामी चेतावनी रद्द गरियो। 

## प्रभाव 
## सन्दर्भ सामग्रीहरू
ध्वनि प्रदूषण

ध्वनि प्रदुषण भनेको सवारी साधन, औधोगिक प्रतिष्ठान,तोपगोला आदिबाट निस्कने ध्वनिका कारण हुने पदूषण ध्वनि प्रदुषण  हो l
बागमती गाउँपालिका

**बागमती गाउँपालिका**ले निम्न विषयहरूलाई जनाउछ ।
* बागमती गाउँपालिका, ललितपुर
* बागमती गाउँपालिका, मकवानपुर
अमृता विश्‍व विद्यापीठम्

**अमृता विश्‍व विद्यापीठम्** भारतको कोइम्बटूरमा अवस्थित एउटा निजी मानिएको विश्वविद्यालय हो। यससँग हाल भारतको तमिलनाडु, केरला, आन्ध्र प्रदेश र कर्नाटक राज्यहरूमा एटिमाडाइ, कोइम्बटोर, तमिलनाडुमा मुख्यालय भएको 16 वटा घटक विद्यालयहरूसहित 7 क्याम्पसहरू छन्। यसले कुल 207 स्नातक, स्नातकोत्तर, एकीकृत-डिग्री, दोहोरो-डिग्री, ईन्जिनियरिङ् र टेक्नोलोजी, चिकित्सा, व्यापार, कला र संस्कृति, विज्ञान, जैव प्रविधि, कृषि विज्ञान, सम्बद्ध स्वास्थ्य विज्ञान, आयुर्वेद, दन्त चिकित्सा, फार्मेसी, मा डॉक्टरेट कार्यक्रमहरू प्रदान गर्दछ। नर्सिङ, न्यानो-विज्ञान, वाणिज्य, मानविकी र सामाजिक विज्ञान, कानून, साहित्य, आध्यात्मिक अध्ययन, दर्शन, शिक्षा, दिगो विकास, जनसञ्चार र सामाजिक कार्य।

विश्वविद्यालय माता अमृतानन्दमयी देवी द्वारा 1994 मा स्थापित भएको थियो, र उनको अन्तर्राष्ट्रिय मानवीय संस्था माता अमृतानन्दमयी मठ द्वारा व्यवस्थित गरिएको छ।
अमृता विश्व विश्वविद्यालय २०२१ *को टाइम्स हायर एजुकेशन वर्ल्ड युनिभर्सिटी र्‍याङ्किङ्सले* विश्वमा ८०१–१००० स्थानमा रहेको थियो  २०२० को क्युएस वर्ल्ड युनिभर्सिटी रैंकिंगले एशियामा २६१–२७० ब्यान्डमा स्थान दिएको थियो।  यो विश्वविद्यालयहरू मध्ये भारतमा 5th उत्कृष्ट स्थानमा थियो,  समग्र श्रेणीमा 12 औं, इन्जिनियरिङमा 16 औं, फार्मेसीमा 12 औं,  दन्त चिकित्सामा 13 औं, अनुसन्धानमा 29 औँ  *र राष्ट्रिय संस्थागत रैंकिंग* द्वारा मेडिकल स्कूलहरू बीच 6 औं स्थानमा थियो। २०२१ मा *फ्रेमवर्क*  भारत सरकारले विश्वविद्यालयलाई इन्स्टिच्युट अफ एमिनेन्सको दर्जा दिएको छ।  

## सन्दर्भहरू 
## बाह्य लिङ्कहरू 
* 
* :en:Amrita Vishwa Vidyapeetham

श्रेणी:भारतका विश्वविद्यालय
श्रेणी:तमिलनाडु
श्रेणी:तमिलनाडुका विश्वविद्यालयहरू
स्पाइडर-म्यान: नो वे होम

**स्पाइडर-म्यान: नो वे होम** (अङ्ग्रेजी: Spider-Man: No Way Home) सन् २०२१ को अमेरिकी सुपरहिरो फिल्म मार्भल कमिक्स पात्र स्पाइडर-म्यान मा आधारित छ, कोलम्बिया पिक्चर्स र मार्भल स्टुडियो द्वारा सह-निर्मित र सोनी पिक्चर्स रिलिज यो *स्पाइडर-म्यान: होमकमिङ* (२०१७) र *स्पाइडर-म्यान: फार फ्रम होम* (२०१९), र २७ औं फिल्म मार्भल सिनेमेटिक युनिभर्स (MCU) मा। फिल्म जोन वाट्स द्वारा निर्देशित र क्रिस म्याककेन्ना र एरिक सोमर्स द्वारा लेखिएको थियो। यसमा टम हल्याण्ड पिटर पार्कर / स्पाइडर-म्यान जेन्डाया, बेनेडिक्ट कम्बरब्याच, जेकब ब्याटालोन, जोन फेभ्रेउ, जेमी फक्स, विलम डाफो, अल्फ्रेड मोलिना, बेनेडिक्ट वोंग, टोनी रेभोलोरी, मारिसा टोमी, एन्ड्र्यू गारफिल्ड, र टोबे मागुइरे फिल्ममा, पार्करले डा. स्टीफन स्ट्रेन्ज (कम्बरब्याच) लाई स्पाइडर-म्यानको रूपमा आफ्नो पहिचान गोप्य बनाउनको लागि जादूको प्रयोग गर्न सोध्छन्। घर बाट''। जब हिज्जे गलत हुन्छ, मल्टीभर्स खुल्ला हुन्छ जसले वैकल्पिक वास्तविकताका आगन्तुकहरूलाई पार्करको ब्रह्माण्डमा प्रवेश गर्न अनुमति दिन्छ।

## कलाकार
* टम हल्यान्ड पिटर पार्कर / स्पाइडर म्यानको रूपमा
* जेन्डेया मिसेल "एमजे" जोन्स-वाटसनको रूपमा
* बेनेडिक्ट कम्बरब्याच डा. स्टिफन स्ट्रेन्जको रूपमा
* जेकोब बेटालन नेड लिड्सको रूपमा
* जेमी फक्स म्याक्स डिलन / इलेक्ट्रोको रूपमा
* विलेम डाफो नर्मन ओसबोर्न / ग्रिन गोब्लिनको रूपमा
* अल्फ्रेड मोलिना ओटो अक्टोभियस / डाक्टर अक्टोपसको रूपमा
* बेनेडिक्ट वोङ वोङको रूपमा
* टोनी रेभोलोरी युजिन "फ्ल्यास" थम्पसनको रूपमा
* मारिसा टोमेई मे पार्करको रूपमा
* एन्ड्र्यु गारफिल्ड पिटर पार्कर / स्पाइडर-म्यानको रूपमा
* टोबी मेग्वायर पिटर पार्कर / स्पाइडर-म्यानको रूपमा

## सन्दर्भ सामग्रीहरू
## बाह्य कडीहरू
* 
* 

श्रेणी:सन् २०२१ का चलचित्रहरू
श्रेणी:अङ्ग्रेजी भाषाका चलचित्रहरू
श्रेणी:अमेरिकी एक्सन चलचित्रहरू
श्रेणी:२०२० को दशकका अमेरिकी चलचित्रहरू
श्रेणी:मार्भल सिनेमेटिक युनिभर्सका चलचित्रहरू
श्रेणी:अमेरिकी उत्तरकथा चलचित्रहरू
श्रेणी:क्रसओभर चलचित्रहरू
श्रेणी:अमेरिकी विज्ञान काल्पनिक एक्सन चलचित्रहरू
श्रेणी:स्पाइडर-म्यान (२०१७ चलचित्र शृङ्खला)
श्रेणी:कोलम्बिया पिक्चर्सका चलचित्रहरू
रक डग

***रक डग*** (; ) सन् २०१६ मा निर्माण गरिएको चिनियाँ-अमेरिकी थ्रिडी कम्प्युटर एनिमेसन भएको सांगीतिक चलचित्र हो। यस चलचित्रको निर्माण मन्डु पिक्चर्स तथा चलचित्रलाई सार्वजनिक भने लायन्सगेट गरेको थियो। ऐश ब्राननद्वारा निर्देशक यस चलचित्रमा जे. के. सिमन्स, लुक विल्सन, एडी इजार्ड, लुईस ब्ल्याक, केनान थम्पसन, माई व्हिटम्यान, जर्ज गार्सिया, म्याट डिलन र सैम इलियट अभिनय रहेको छ।

## कलाकार 
* लुक विल्सन बोडी रूपमा
* एडी इजार्ड एङ्गस स्क्याटरगुड रूपमा
* जे. के. सिमन्स खम्पा रूपमा
* लुईस ब्ल्याक लिनक्स रूपमा
* केनान थम्पसन रिफ रूपमा
* माई व्हिटम्यान डार्मा रूपमा
* जर्ज गार्सिया जर्मुर रूपमा
* म्याट डिलन ट्रे रूपमा
* सैम इलियट फ्लीटवुड याक रूपमा

## सन्दर्भ सामग्रीहरू 
## बाह्य कडीहरू 
* 
* 
* 
* 
* 
* 
* 
* 
* 

श्रेणी:अङ्ग्रेजी भाषाका चलचित्रहरू
श्रेणी:सन् २०१६ का चलचित्रहरू
श्रेणी:अमेरिकी चलचित्रहरू
श्रेणी:चिनियाँ चलचित्रहरू
श्रेणी:अमेरिकी कम्प्युटर एनिमेटेड चलचित्रहरू
झुमा लिम्बू

**झुमा लिम्बू** नेपाली सङ्गीतकार र लोक सङ्गीत अनुसन्धानकर्ता हुन्।   उनी नेपाली लोक सङ्गीतमा सक्रिय अनुसन्धानकर्ता हुन् ।  उनले धेरै एल्बमहरू निकालिसकेकी छिन् । उनले लिम्बु धार्मिक ग्रन्थ *मुन्धुमको* अडियो संस्करण पनि जारी गरिन् । उनले नेपाली राष्ट्रिय गान रचना गर्ने प्रख्यात नेपाली सङ्गीतकार अम्बर गुरुङसँग तालिम लिएकी छिन्। 

## प्रारम्भिक जीवन र शिक्षा 
उनी पूर्वी नेपालको ताप्लेजुङ जिल्लाको माइवाखोला गाउँपालिका (तत्कालीन ढुङ्गेसाँघु गाविस ) मा ६ सन्तानमध्ये कान्छी छोरीका रूपमा जन्मिएकी थिइन्।  उनले लिम्बू समुदायको लोकनृत्य र सङ्गीत चलन ‘धान नाच’ मा सहभागी भएर गाउन थालेकी हुन् । सन् २००१ मा एसएलसी तहको शिक्षा पूरा गरेपछि उनी काठमाडौं सरिन् । उनले रेडियो नेपालमा भ्वाइस टेस्ट पास गरिन् र काठमाडौं बस्ने निर्णय गरिन्। त्यसपछि उनी रत्न राज्यलक्ष्मी क्याम्पसमा भर्ना भइन, तर त्यहाँ सङ्गीत कक्षा सञ्चालन गर्ने तरिकामा असन्तुष्टि देखिएपछि केही समयपछि छोडिन् । उनी ललित कलामा आवद्ध भइन् । 

## एल्बमहरू 
* *ए साहिँला* 
* *अम्बर सङ्गीत*
* *खासाम*  (२०१४)

## सन्दर्भहरू 
श्रेणी:जीवित मानिसहरू
श्रेणी:नेपाली गायीकाहरू
श्रेणी:ताप्लेजुङ जिल्लाका मानिसहरू
अकिलिस

thumb|367x367px| ट्रोजन युद्धको समयमा अचिलिसको पुरातन ग्रीक पोलिक्रोमेटिक माटोको चित्रकला (  ३०० ईसापूर्व)
ग्रीक पौराणिक कथामा, **अकिलिस** ट्रोजन युद्धका नायक थिए। सबै ग्रीक योद्धाहरूमध्ये उनी सबैभन्दा महान थिए। उनी  होमरको *इलियड* को केन्द्रीय पात्र हुन्। उहाँ नेरिड थेटिस र प्थियाका राजा पेलेसका छोरा थिए।

## सन्दर्भहरू 
* इलियाना चिरासी कोलम्बो (1977), "हीरोज एकिलियस&nbsp;- थियोस अपोलोन।" *Il Mito Greco* मा, ed. ब्रुनो जेन्टिली र ज्युसेप पायोन। रोम: Edizione dell'Ateneo e Bizzarri।
* एन्थोनी एडवर्ड्स (1985a), "अकिल्स इन द अंडरवर्ल्ड: इलियड, ओडिसी, र एथियोपिस"। *ग्रीक, रोमन र बाइजान्टिन अध्ययन* । **२६** : पृ।&nbsp;२१५–२२७।
* एन्थोनी एडवर्ड्स (1985b), "ओडिसीमा Achilles: होमरिक महाकाव्यमा वीरताको विचारधारा"। *Beiträge zur klassischen Philologie* । **१७१** ।
* 
* ग्रेभ्स, रोबर्ट, *द ग्रीक मिथ्स*, हार्मन्ड्सवर्थ, लन्डन, इङ्गल्याण्ड, पेंगुइन बुक्स, 1960।ISBN&nbsp;९७८-०१४३१०६७१५
* ग्रेभ्स, रोबर्ट, *ग्रीक मिथ्स: पूर्ण र निश्चित संस्करण।* पेंगुइन बुक्स लिमिटेड। 2017।ISBN&nbsp;978-0-241-98338-6 , 024198338X
* 
* 
* Jakob Escher-Bürkli: एकिलियस १ ।   
* ९७८-०-६७४-०३५७२-० 
* हेलेन मोन्साक्रे (1984), ''लेस लार्मेस डी 'अचिले।* *Le heros, la femme et la souffrance dans la poésie d'Homère*, Paris: Albin Michel।
* ग्रेगरी नागी (1984), *द नेम अफ अचिलिस: क्वेश्चन्स अफ एटिमोलोजी र 'फोक एटिमोलोजी*, *इलिनोइस क्लासिकल स्टडीज* । **१९** ।
* ग्रेगरी नागी (1999), *द बेस्ट अफ द एचेन्स: कन्सेप्ट्स अफ द हिरो इन आर्कैक ग्रीक पोएट्री* । जोन्स हप्किन्स विश्वविद्यालय प्रेस (संशोधित संस्करण, अनलाइन  )।
* 
* डेल एस सिनोस (१९९१), *द एन्ट्री अफ अचिलिस इन ग्रीक एपिक*, पीएचडी थीसिस, जोन्स हप्किन्स विश्वविद्यालय। एन आर्बर, मिशिगन: युनिभर्सिटी माइक्रोफिल्म्स इन्टरनेशनल।
* जोनाथन एस बर्गेस (२००९), *द डेथ एण्ड आफ्टरलाइफ अफ अचिलिस* । बाल्टिमोर: जोन्स हप्किन्स विश्वविद्यालय प्रेस।
* Abrantes, MC (2016), *Themes of the Trojan Cycle: Contribution to the study of the Greek पौराणिक परम्परा'' (Coimbra)।ISBN&nbsp;९७८-१५३०३३७११८

श्रेणी:योद्धा
ॐ नमः शिवाय

[thumb| [देवनागरी लिपि|देवनागरी लिपिमा "ॐ नमः शिवाय" मन्त्र]]
**ॐ नमः शिवाय** हिन्दू मन्त्रहरू मध्ये सबैभन्दा लोकप्रिय एक मन्त्र हो र शैव धर्मको महत्त्वपूर्ण मन्त्र हो। नमः शिवायको अर्थ "भगवान शिवलाई नमस्कार" हो। यसलाई **शिव पञ्चाक्षर मन्त्र** वा **पञ्चाक्षर मन्त्र** पनि भनिन्छ, जसको अर्थ "पाँच-अक्षरको मन्त्र" ( **ॐ** बाहेक ) हो। यो मन्त्र भगवान शिवलाई समर्पित छ। यो मन्त्र श्री रुद्रम् चमकम् र रुद्राष्टाध्यायीमा "न", "मः", "शि", "वा" र "य" को रूपमा प्रकट भएको छ। श्री रुद्रम् चमकम्, कृष्ण यजुर्वेदको अंश हो  र रुद्राष्टाध्यायी शुक्ल यजुर्वेदको अंश हो।
alt=Panchakshara mantra|thumb|336x336px| पञ्चाक्षरको रूपमा 'नमः शिवाय' मन्त्र

## अर्थ 
सिद्ध शैव र शैव सिद्धान्त शैव परम्परामा, नमः शिवायलाई भगवान शिवको पंचबोध तत्व र पाँच तत्वहरूको विश्वव्यापी एकता मानिन्छ: 
* "न" ध्वनीले पृथ्वीलाई जनाउँछ
* "मः" ध्वनि पानीलाई जनाउँछ
* "शि" ध्वनि अग्निलाई जनाउँछ
* "वा" ध्वनि  वायुलाई जनाउँछ
* "य" ध्वनि आकाशलाई जनाउँछ

यसको कुल अर्थ "सार्वभौमिक चेतना एक हो" भन्ने हो।
## यो पनि हेर्नुहोस्
* महामृत्युंजय मन्त्र
* हर हर महादेव
* श्री रुद्रम चकमम
* शिव
* विभूति
* यजुर्वेद
* रुद्राष्टाध्यायी
## सन्दर्भ सामग्रीहरू
श्रेणी:हिन्दु मन्त्रहरू
टाइटनमा आक्रमण

**टाइटनमा आक्रमण** (जापानी भाषा: 進撃の巨人, शिन्गेकी नो क्योजिन, अङ्ग्रेजी भाषा: Attack On Titan, अटैक अन टाइटन) एउटा जापानी माङ्गा शृङ्खला हो जसलाई हाजिमे इसायामाले लेखेका र चित्रण गरेका छन्। यो यस्तो संसारमा सेट गरिएको छ जहाँ मानवता शहरहरूमा तीन विशाल पर्खालहरूले घेरिएको छ जसले तिनीहरूलाई **टाइटन** वा **टाइटन्स** (टाइटनहरु) भनेर चिनिने विशाल मानव-खाने मानव-जस्तै प्राणीहरूबाट जोगाउँछ। कथाले एरेन येगरलाई पछ्याउँछ, जसले टाइटनले आफ्नो गृहनगरको विनाश र आफ्नी आमाको मृत्यु ल्याएपछि टाइटनहरुलाई नष्ट गर्ने वाचा गर्दछ। २००९ सेप्टेम्बर  देखि २०२१ अप्रिल सम्म **कोदान्शा**को मासिक *शोनेन माङ्गा पत्रिका* **बेसात्सु शोनेन म्यागजिन**मा *टाइटनमा आक्रमण* लाई क्रमबद्ध गरिएको थियो, जसका अध्यायहरू ३४ *ताङ्कोबोन* खण्डहरूमा सङ्कलन गरिएको थियो। 

एक एनिमे टेलिभिजन श्रृंखला *विट स्टुडियो* (सिजन १-३) र *माप्पा* (सिजन ४) द्वारा उत्पादन गरिएको थियो। २५ एपिसोडको पहिलो सिजन अप्रिल देखि सेप्टेम्बर २०१३ सम्म प्रसारण गरिएको थियो, त्यसपछि १२ एपिसोडको दोस्रो सिजन अप्रिल देखि जुन २०१७ सम्म प्रसारण गरिएको थियो। २२ एपिसोडको तेस्रो सिजन दुई भागमा प्रसारण गरिएको थियो। पहिलो १२ एपिसोडहरू जुलाई देखि अक्टोबर २०१८ सम्म र अन्तिम १० एपिसोडहरू अप्रिल देखि जुलाई २०१९ सम्म प्रसारण गरिएको थियो। चौथो र अन्तिम सिजनको प्रसारण डिसेम्बर २०२० मा भयो, जहाँ यसको पहिलो भागमा १६ एपिसोडहरू प्रसारण गर्दै, दोस्रो भाग जनवरी २०२२ मा प्रसारण हुँदै।

*टाइटनमा आक्रमण* एक महत्वपूर्ण र व्यावसायिक सफलता भएको छ। डिसेम्बर २०१९ सम्म, माङ्गासँग विश्वभरि प्रिन्टमा १० करोड भन्दा बढी *ताङ्कोबोन* प्रतिलिपिहरू छन्, जसले यसलाई इतिहासको सबैभन्दा धेरै बिक्री हुने माङ्गा श्रृंखलाहरू मध्ये एक बनाउँछ। यसले कोदन्शा माङ्गा अवार्ड, एटिलियो मिशेलुजी अवार्ड, र हार्वे अवार्ड सहित धेरै अवार्ड जितेको छ।
कृष्णज्वाला देवकोटा

**कृष्णज्वाला देवकोटा** नेपाली पत्रकार हुन्। देवकोटा अहिले  राष्ट्रिय दैनिक पत्रिका *नयाँ पत्रिका*का प्रधान सम्पादक हुन्। 
## पुरस्कार
गोविन्द वियोगी पत्रकारिता पुरस्कार, २०७४

## सन्दर्भ सामग्रीहरू
श्रेणी:जीवित मानिसहरू
श्रेणी:नेपाली पत्रकारहरू
श्रेणी:खस जाति
गजबको संसद

alt=Contemporary portrait of Richard II|thumb|वेस्टमिन्स्टर एबिको चित्रबाट इङ्गल्याण्डका राजा रिचर्ड द्वितीय।
**गजबको संसद** (अङ्ग्रेजी: Wonderful Parliament) अक्टोबरदेखि नोभेम्बर १३८६ सम्म वेस्टमिन्स्टर एबिमा भएको अंग्रेजी संसदको सत्र थियो। यो मूलतः राजा रिचर्ड द्वितीयको पैसाको आवश्यकतालाई सम्बोधन गर्न बोलाइएको थियो, तर यसले तुरुन्तै उनको प्रशासनको सुधारको लागि दबाबमा ध्यान केन्द्रित गर्यो। फ्रान्समा युद्धको असफल अभियोगको साथसाथै आफ्ना राजनीतिक मनपर्नेहरूप्रति अत्यधिक संरक्षणका कारण राजा हालका वर्षहरूमा बढ्दो रूपमा अलोकप्रिय बनेका थिए। यसबाहेक, त्यहाँ एक लोकप्रिय डर थियो कि इङ्गल्याण्डमा चाँडै आक्रमण हुनेछ, किनकि फ्रान्सेली बेडा वर्षको धेरै समयको लागि फ्ल्यान्डर्समा भेला भएको थियो। 

रिचर्डसँगको असन्तुष्टि चरम भयो जब उनले फ्रान्समा आक्रमण गर्न सेना खडा गर्न तत्कालीन अभूतपूर्व रकम अनुरोध गरे। राजाको अनुरोधलाई उसले अपेक्षा गरे अनुसार स्वीकार गर्नुको सट्टा, लर्ड्स र कमन्सका घरहरू प्रभावकारी रूपमा उहाँ र उहाँका अलोकप्रिय लर्ड चान्सलर, माइकल डे ला पोल, सफोकको पहिलो अर्ल विरुद्ध एकजुट भए। राजाको विशालताबाट अनुचित लाभ उठाउने र राजाको असफलताका लागि जिम्मेवार मन्त्री दुवैलाई मनपर्ने रूपमा डे ला पोललाई देखेर, संसदले अर्लको महाभियोगको माग गर्यो।

सुरुमा, राजाले संसदमा उपस्थित हुन अस्वीकार गरे र बरु बैठक भंग गर्ने प्रयास गरे तर असफल भए। रिचर्डले कमन्सलाई एल्थम प्यालेसमा उनीसँग वार्ता गर्न प्रतिनिधिमण्डल पठाउन अनुरोध गरे। तिनीहरूले आक्रमणको डरले दुईजना शासकहरू पठाए। तिनीहरूमध्ये एक ड्यूक अफ ग्लुसेस्टर (रिचर्डका काका) थिए जसले रिचर्डलाई वेस्टमिन्स्टर फर्केर संसदको बिडिङ गर्न राजी नभएसम्म बयान दिने धम्की दिए। उनलाई अलोकप्रिय डे ला पोललाई बर्खास्त गर्न बाध्य पारिएको थियो र संसदद्वारा जाँच गरी नियुक्त गरिएका सल्लाहकारहरूमा सीमित थियो। आफ्ना मन्त्रीहरू र सल्लाहकारहरू नियुक्त गर्ने उहाँको ईश्वर-प्रदत्त अधिकारमा अप्राकृतिक प्रतिबन्ध भएकोमा राजा क्रोधित भए। उनले तुरुन्तै वेस्टमिन्स्टर छोडे। 

उनले अर्को वर्षको धेरैजसो क्षेत्रहरूमा समर्थन जुटाउन, आफ्नो संसदद्वारा लगाइएको परिषदलाई बेवास्ता गर्दै, र आफ्नो शासनमा रहेका अवरोधहरूलाई कसरी खारेज गर्ने भन्ने बारे कानुनी सल्लाह लिएर बिताए। यस समयमा डे ला पोल शाही पक्षमा फर्कियो। राजाले गजबको संसदले आफूमाथी लगाएका अधिकांश प्रतिबन्धहरू उल्टाउन सफल भए तापनि, केही वर्षभित्रै संकट पुन: उत्पन्न भएको थियो, जुन १३८६ भन्दा पनि खराब भयो। मुकुट र कुलीनहरूबीच सशस्त्र द्वन्द्व सुरु भयो, जसले अन्ततः डे ला पोलको निर्वासनमा परिणत भयो र उनका धेरै समर्थकहरूले मृत्युदण्ड पाए।

## सन्दर्भ सामग्रीहरू
गज

**गज**  एसियाको कुनै कुनै क्षेत्रमा प्रयोग हुने लम्बाइ मापनको एकाइ हो। यसको मान भारत, नेपालका विभिन्न क्षेत्रहरूमा अलि फरक हुन्छ।

## भारत 
* ३६&nbsp;इन्च (९१.४४ &nbsp;सेमी) बंगालमा
* २७&nbsp;इन्च (६८.५८&nbsp;सेमी) मुम्बईमा
* ३३&nbsp;इन्च (८३.८२&nbsp;सेमी) चेन्नई
* ३३&nbsp;इन्च (८३.८२&nbsp;सेमी) सरकारी सर्वेक्षणको लागि।

## नेपाल 
* नेपालमा १ गज बराबर १ गज (०.९१&nbsp; मिटर) मानिन्छ।

## अरेबिया 
* अरबीमा यसको मान २७ देखि ३७ इन्च (६८.५८ देखि ९३.९८&nbsp;सेमी) सम्म थियो।
## यो पनि हेर्नुहोस्
* दसगजा
## सन्दर्भ सामग्रीहरू
श्रेणी:लम्बाइका एकाइहरू
बङ्गबन्धु एभिन्यु

**बंगबन्धु एभिन्यू** ढाकाको गुलस्तानमा अवस्थित सहरी सडक हो। यसको अघिल्लो नाम जिन्ना एभिन्यू थियो। बंगलादेशको स्वतन्त्रता पछि, यसको नाम परिवर्तन गरी बंगबन्धु एभिन्यू राखिएको थियो। बंगलादेश अवामी लीगको केन्द्रीय कार्यालय बङ्गबन्धु एभिन्यूमा अवस्थित छ। २००४ ढाका ग्रेनेड आक्रमण बंगबन्धु एभिन्यूमा भएको थियो।

## इतिहास 
सन् १९५० को दशकमा पहिलो पटक यस एभिन्यूबाट विमानस्थलसम्म दुईतर्फी सडक बनाइएको थियो। १९७० को दशकमा, बंगबन्धु एभिन्यूमा कस्बाह, ला सनी, चिन चाउ, स्वीट हेभन, सलीमाबाद होटल, रेक्स आदि जस्ता धेरै लोकप्रिय रेस्टुरेन्टहरू र खाना पसलहरू थिए। बंगबन्धु एभिन्यूले पूर्वी पाकिस्तानको राजनीतिमा विभिन्न ऐतिहासिक घटनाहरू देख्यो।

## सन्दर्भहरू 
## थप पढ्नुहोस् 
*
सन् २०२२ युक्रेनमा रूसी आक्रमण

सन् २०२२ फेब्रुअरी २४ का दिन रूसले युक्रेनमा ठूलो आक्रमण सुरु गर्दा यसले चलिरहेको रुस-युक्रेनी युद्धलाई थप वृद्धिलाई गरेको थियो। यो अभियान लामो समयसम्म रुसी सैन्य निर्माण र आक्रमण अघिका दिनहरूमा स्व-घोषित गणतन्त्र दोनेत्सक र गणतन्त्र लुहान्स्कलाई मान्यता दिएपछि  अघि बढेको थियो। सन् २०२२ फेब्रुअरी २१ का दिन यो पूर्वी युक्रेनको दोनबास क्षेत्रमा रूसी सशस्त्र सेनाको प्रवेशद्वारा पछ्याइएको थियो। फेब्रुअरी २४ मा दिन मस्को समयको लगभग ०६:०० (युटिसी+३) मा रूसी राष्ट्रपति भ्लादिमिर पुतिनले पूर्वी युक्रेनमा सैन्य आक्रमणको घोषणा गरेका थिए। केही मिनेट पछि युक्रेनको राजधानी किभ सहित देशभरका स्थानहरूमा क्षेप्यास्त्र आक्रमणहरू सुरु भएको थियो। युक्रेनी सीमा सेवाले रुस र बेलारुससँगको आफ्नो सीमा चौकीमा आक्रमण भएको जनाएको छ। धेरै देशले आक्रमणको निन्दा गरेका छन् र रुसमाथि कडा प्रतिबन्ध लगाएका छन्।

## टिप्पणीहरू 
## सन्दर्भ सामग्रीहरू
अन्तर्राष्ट्रिय तिथि रेखा

**अन्तर्राष्ट्रिय तिथि रेखा** पृथ्वीको सतहमा कोरिएको एक काल्पनिक रेखा हो जुन उत्तरी ध्रुवदेखि दक्षिण ध्रुवसम्म फैलिएको छ भने यसलाई प्रशान्त महासागरको बीचैबीचबाट कोरिएको छ। यस रेखामा आधारित रहेर मिति परिवर्तन हुन्छ। यस रेखाको निर्धारण सन् १८८४ मा वासिङ्टनमा सम्पन्न एक सम्मेलनमा गरिएको थियो। जब कुनै जल परिवहकले पश्चिम दिशामा यात्रा गर्दछ भने त्यसको मितिमा एक दिन जोडिन्छ भने यदि उक्त परिवहन पूर्व दिशा तर्फ यात्रा गर्दछ भने एक दिन घटाइने गरिन्छ।पृथ्वीको हरेक १८० डिग्री देशान्तरमा ४ मिनेट समय फरका पदै जाँदा ग्रिनबिचदेखि पूर्वमा १८० डिग्री सम्म १२ घण्टा समय चाँडो र पश्चिम १८० डिग्रीमा १२ घण्टा ढिलो हुँदा ३६० डिग्रीमा २४ घण्टा समयको अन्तर पर्दछ। यो रेखादेखि पूर्वी भागमा र पश्चिम भागमा एकदिनको मिति फरका पर्ने र यसलाई अन्तराष्ट्रिय रूपमा विश्वले नै मान्य भएकाले यसलाई अन्तराष्ट्रिय तिथी रेखाको रुपमा मानिएको छ। यस रेखालाईनै आधार मानेर संसारको जुनसुकै स्थानको प्रमाणिक समय निधारण गर्ने गरिन्छ।

thumb| (१८०° देशान्तर) वरिपरिको अन्तर्राष्ट्रिय तिथि रेखा

## सन्दर्भ सामग्रीहरू 
श्रेणी:समय
कम्बोडिया-भियतनाम युद्ध

**कम्बोडिया-भियतनाम युद्ध** (, ),खमेर रुजद्वारा नियन्त्रित प्रजातान्त्रिक कम्पुचिया र समाजवादी गणतन्त्र भियतनाम बीचको एक युद्ध थियो। यस युद्धलाई भियतनाममा **दक्षिण पश्चिम सीमामा प्रत्याक्रमण** (), र कम्बोडियाली राष्ट्रवादी (खमेर राष्ट्रवादी)द्वारा **कम्बोडिया माथि भियतनामी आक्रमण** () भनेर व्याख्या गरिन्छ। कम्बोडियाको कम्पुचिया क्रान्तिकारी सेनाले भियतनामको दक्षिण पश्चिम सीमामा "बा चुक" नरसंहार गरेपछि यो युद्ध सुरु भएको थियो जसमा ३,००० भन्दा धेरै भियतनामी आम-जनताको हत्या भएको थियो सन् १९७८ को डिसेम्बर २५ मा भियतनामले कम्पुचियामा आक्रमण गर्दै पूर्ण रूपमा देश कब्जा गरि कम्पुचिया कम्युनिस्ट पार्टीलाई सत्ताबाट अपदस्त गरेको थियो।

सन् १९७९ मा चीनले भियतमानको यसै आक्रमण र अधिकारलाई बहाना बनाएर भियतनाममाथि आक्रमण गरेको थियो जसलाई चीन-भियतनाम युद्ध पनि भनिन्छ।

भियतनाम युद्धको समयमा, भियतनामी र कम्बोडियाका कम्युनिस्टले आआफ्नो देशमा रहेका अमेरिकी समर्थित सरकार विरुद्ध लड्न गठबन्धन बनाएका थिए। भियतनाममी कामरेडहरूसँग आपसी सहयोगको बाबजुद, खमेर रुजको नेतृत्वमा भियतनामी कम्युनिस्टहरू भियतनामको प्रभुत्व हुने हिन्दचिनियाँ महासङ्घ बनाउने योजना गरिरहेको डर थियो। भियतनामीहरूले उनीहरूमाथि प्रभुत्व जमाउने कुनै पनि प्रयास सफल हुन नदिन, खमेर रुज नेतृत्वले भियतनामी-प्रशिक्षित कर्मचारीहरूलाई तिनीहरूको आफ्नै श्रेणीमा हटाउन थाल्यो। त्यसपछि, मे १९७५ मा , नवगठित प्रजातान्त्रिक कम्पुचियाले भियतनामी टापु "फु क्वोक"मा हमला गरेर भियतनाममा आक्रमण सुरु गर्यो।

लडाइँको बावजुद,  पुनर्एकीकृत भियतनाम र कम्पुचियाका नेताहरूले १९७६ मा बलियो सम्बन्ध स्थापित  गर्न धेरै सार्वजनिक कूटनीतिक आदानप्रदान गरे। यद्यपि, पर्दा पछाडि, कम्पुचियन (कम्बोडियाली) नेताहरूले भियतनामी विस्तारवादको रूपमा बुझेकाले उनीहरूको डर कायम नै थियो। त्यसैले, ३० अप्रिल १९७७ मा, तिनीहरूले भियतनाममा अर्को ठुलो सैन्य आक्रमण गरे। कम्पुचियन आक्रमणबाट स्तब्ध भएको भियतनामले १९७७ को अन्त्यमा कम्पुचेन सरकारलाई वार्ता गर्न बाध्य पार्ने प्रयासमा प्रत्याक्रमण सुरु गर्यो। भियतनामी सेनाको राजनीतिक उद्देश्यहरू हासिल नभएपनि, जनवरी १९७८ मा भियतनामी सेना फिर्ता भए। खमेर रुज गम्भीर रूपमा वार्ता गर्न इच्छुक थिएन।

## Vietnamese reform and withdrawal
## त्यसपछि 
### पेरिस शान्ति सम्झौता 
१९८५ जनवरी १४ मा, हुन सेन कम्पुचिया जनगणतन्त्रको प्रधानमन्त्री नियुक्त भए र प्रजातान्त्रिक कम्पुचियाको गठबन्धन सरकारसँग शान्ति वार्ता सुरु गरे। १९८७ डिसेम्बर २-४ को बीचमा, हुन सेनले कम्पिचियाको भविष्यबारे फ्रान्समा सिंहानुकसँग भेटे। १९८८ जनवरी २०-२१ मा थप छलफल भयो, र हुन सेनले सिंहानुकलाई तत्काल कम्पुचिया फर्कने सर्तमा कम्पुचिया सरकारमा सहभागी हुन प्रस्ताव राखे। यद्यपि, नोम पेन्हमा उनलाई स्वागत गर्ने तयारी भएपनि सिंहानुकले यो प्रस्ताव स्वीकर गरेनन्।

भियतनामी विद्देश मंत्री Nguyen Co Thach urged ले संलग्न सबै पक्षलाई  कम्पुचियाको समस्यालाई आन्तरिक वा बाह्य फरक गर्न आह्वान गरे। शान्ति पुनर्स्थापनाको प्रक्रिया सुरु गर्न, भियतनामी प्रतिनिधिले दुई चरणको योजना प्रस्ताव गर्यो, यसको सुरुवात कम्पुचिया पक्षहरूसंग आन्तरिक वार्ताबाट सुरु भयो, र पछि सबै देश लाई गोलमेच वार्तामा संलग्न गरियो। The Vietnamese proposal won out at the meeting, but no agreements were reached.

### वातावरणीय प्रभाव
### राजनैतिक परिणाम
## यो पनि हेर्नुहोस्
## सन्दर्भ सामग्रीहरू
श्रेणी:भियतनाम सम्मिलित युद्धहरू
ह्यारोड र डोमार मोडेल

## Harrod-Domar Growth Model 
केन्सले आय र रोजगार सन्तुलनका लागि लगानी र बचत बराबर हुनु पर्छ भन्ने सिद्धान्त प्रतिपािदन गरे । तर निरन्तर सन्तुलनका लागि सिद्धान्तका प्रयास सुरु भए । यस सम्बन्धमा सबभन्दा पहिला योगदान ह्यारोडले गरे । उनले लगानी र बचतको निरन्तर सन्तुलनका लागि आयमा वृद्धि दर कति हुनु पर्छ सो कुरालाई सिद्ध गर्ने प्रयास गरे । त्यसको लगभग दस वर्ष पछि डोमारले मोडेल प्रसतुत गरे । डोमारको सिद्धान्त बढी गणितीय छ । तर दुवै सिद्धान्तको निष्कर्ष एउटै छ । दुवै सिद्धान्त केन्सीयन मोडेलको गतिशील विश्लेषण हो । त्यसैले केन्सको सिद्धान्तका सबै मान्यताहरु लागु हुन्छन् ।

## डोमार मोडेल 
डोमार मोडेलमा प्रयुक्त संकेतहरु राष्ट्रिय आय-Y उपभोग-C लगानी-I पूँजी-K बचत S=sY सीमान्त बचत प्रवृत्ति s = (1-MPC) गुणक = 1/(1-MPC)=1/s उत्पादन पूँजी अनुपात=Y/K राष्ट्रिय आय वृद्धि △Y/Y उत्पादनमा हुने सम्भाव्य वृद्धि शुद्ध लगानी र उत्पादन पूँजी अनुपातको बराबर हुन्छ △Y=I. σ ... (1) उत्पादित वस्तु सबै बिक्री हुनका लागि त्यसको माग पक्ष महत्त्वपूर्ण हुन्छ । वस्तुको माग गुणकको आधारमा निर्धारित हुन्छ । △Y=△I. गुणक =△I.{1/(1-MPC)}= △I.{1/s} … (2) रोजगारमा निरन्तर सन्तुलित वृद्धिका लागि उत्पादनमा सम्भाव्य वृद्धि मागमा वृद्धि बराबर हुनु पर्छ Iσ = △I. 1/s or  △I/I= sσ… (3) लगानी वृद्धिको यस सन्तुलन दरमा राष्ट्रिय आय वृद्धिको दर कति हुनु पर्छ ? यसलाई निम्न्लिखित प्रकार प्राप्त गरिन्छ । सन्तुलनमा I=S 

त्यसैले S=sY=I …(4) 

समीकरण एक बाट △Y= Iσ

△Y= sYσ 

अथवा  △Y/Y= △I/I= sσ 

अथवा dY/dI = sσ 

अर्थात् सन्तुलन आर्थिक वृद्धिको दर सीमान्त बचत प्रवृत्ति र उत्पादन पूँजी अनुपातको गुणनफल बराबर हुनु पर्छ । 

यसभन्दा कम वा बढी आर्थिक वृद्धि दर कायम हुनु पर्छ । 

यदि सीमान्त बचत प्रवृत्ति ०.२ र उत्पादन पूँजी अनुपात ०.३ भए सन्तुलित आर्थिक वृद्धिको दर ०.२ ०.३ अर्थात् ०.०६ वा छ प्रतिशत हुनु पर्छ ।

## ह्यारोड मोडेल 
ह्याोडलेतीन प्रकारको वृद्धि दर उल्लेख गरेका छन् । 

१. वास्तविक वृद्धि दर 

२. आवश्यक वृद्धि दर 

३. प्राकृतिक वृद्धि दर

### १. वास्तविक वृद्धि दर 
देशमा वास्तवमा जे जति आर्थिक वृद्धि छ ,त्यसलाई वास्तविक वृद्धि दर भनिएको छ । यस अनुसार आर्थिक वृद्धि दर र पूँजी उत्पादन अनुपातको गुणनफल बचत आय अनुपात बराबर हुन्छ । 

GC = s… (1) 

G आयमा वृद्धि दर △Y/Y, 

C पूँजी उत्पादन अनुपात I/△Y, 

s भनेको बचत आय अनुपात S/Y 

यी मानहरु राख्दा 

△Y/Y][ I/△Y] = S/Y 

or, I=S यो केन्सीयन सन्तुलन हो ।

### २. आवश्यक वृद्धि दर 
आवश्यक वृद्धि दर भनेको त्यो दर हो जुन आर्थिक वृद्धि दरमा उद्यमीहरु सन्तुष्ट रहन्छन् किनभनेa उनीहरुले पूर्ण क्षमतामा उत्पादन र बिक्री गर्न पाउँछन् । 

यस अनुसार Gw.Cr = s or Gw = s/Cr… (1) 

or, Gw = s/Cr 

Gw आवश्यक वृद्धि दर,  

Cr, Gw लाई आवश्यक पूजीगत आवश्यकता (पूँजी उत्पादन अनुपात),  

s सीमान्त बचत प्रवृत्ति  पूर्ण रोजगारका लागि वास्तविक वृद्धि दर र आवश्यक वृद्धि दर दुवै बराबर हुनु पर्छ, 

G = Gw

### ३. प्राकृतिक वृद्धि दर 
वृद्धिको त्यो सामान्य दर हो जसमा पूर्ण रोजगार प्राप्त भइरहन्छ । यसको समीकरण निम्न्लिखित छ 

Gn.Cr = s or Gw.Cr ≠ s   … (3) 

अर्थात् प्राकृतिक वृद्धि दर पूँजी अनुपात बचत दरका बराबर हुन पनि सकछ र नहुन पनि सकछ । 

पूर्ण रोजगार सन्तुलनका लागि G=Gw यस सन्तुलनलाई छुरी धार सन्तुलन भनिएको छ । 

यदि  G>Gw दीर्घकालीन मन्दी हुन्छ । 

यदि G<Gw दीर्घकालीन स्फीति हुन्छ ।
माडागास्कर (चलचित्र)

***माडागास्कर*** () सन् २००५ मा निर्माण गरिएको अमेरिकी थ्रिडी कम्प्युटर एनिमेसन भएको कमेडी चलचित्र हो। यस चलचित्रको निर्माण ड्रिमवर्क्स एनिमेसन तथा चलचित्रलाई सार्वजनिक भने ड्रिमवर्क्स पिक्चर्स गरेको थियो। एरिक डार्नेल र टम म्याकग्राद्वारा निर्देशक यस चलचित्रमा बेन स्टिलर, क्रिस रक, डेभिड स्विमर र जाडा पिन्केट स्मिथ अभिनय रहेको छ।

## कलाकार 
* बेन स्टिलर एलेक्स रूपमा
* क्रिस रक मार्टी रूपमा
* डेभिड स्विमर मेलमन रूपमा
* जाडा पिन्केट स्मिथ ग्लोरिया रूपमा

## सन्दर्भ सामग्रीहरू 
## बाह्य कडीहरू 
* 
* 
* 
* 
* 
* 
* 

श्रेणी:अङ्ग्रेजी भाषाका चलचित्रहरू
श्रेणी:सन् २००५ का चलचित्रहरू
श्रेणी:अमेरिकी चलचित्रहरू
श्रेणी:अमेरिकी कम्प्युटर एनिमेटेड चलचित्रहरू
फेब्रुअरी क्रान्ति

**फेब्रुअरी क्रान्ति** (रूसी भाषा: Февра́льская револю́ция, फेवरालस्क्या रेवोल्युत्सीया) सोभियत इतिहासमा **फेब्रुअरी बुर्जुवा प्रजातान्त्रिक क्रान्ति** र कहिलेकाहीँ **मार्च क्रान्तिको** रूपमा चिनिन्छ। सन् १९१७ मा रूसमा भएका दुई क्रान्तिमध्ये पहिलो थियो। 

क्रान्तिका मुख्य घटनाहरू रूसको तत्कालीन राजधानी पेट्रोग्राड (वर्तमान सेन्ट पिटर्सवर्ग) मा र नजिकै भएका थिए, जहाँ लामो समयदेखि राजतन्त्रसँगको असन्तुष्टिले फेब्रुअरी २३ पुरानो शैली (८ मार्च नयाँ शैली) मा खाद्यान्न राशनको विरोध जनविरोधमा उत्रिएको थियो। क्रान्तिकारी गतिविधि करिब आठ दिनसम्म चलेको थियो, जसमा रूसी राजतन्त्रको अन्तिम वफादार सेनाहरू, प्रहरी र जोंडार्मसँग व्यापक प्रदर्शन र हिंसात्मक सशस्त्र झडपहरू समावेश थिए। फेब्रुअरी २७ पुरानो शैली (मार्च १२ नयाँ शैली) मा राजधानीको ग्यारिसन सेनाले क्रान्तिकारीहरूको साथ दिए। तीन दिनपछि जार निकोलस द्वितीयले मुकुटत्याग गरे जसको परिणाम रोमानोभ वंशीय शासन र रूसी साम्राज्यको अन्त्य भयो। प्रिन्स जर्जी लभोभको नेतृत्वमा एक रूसी अस्थायी सरकारले रूसको मन्त्रिपरिषद्लाई प्रतिस्थापन गर्यो। 

अस्थायी सरकार धेरै अलोकप्रिय साबित भयो र पेट्रोग्राड सोभियतसँग दोहोरो शक्ति बाँड्न बाध्य भयो। अलेक्जेन्डर केरेन्स्की जुलाई दिनहरू पछि सरकारको प्रमुख बने, जसमा सरकारले सयौं प्रदर्शनकारीहरूलाई मारेको थियो। उनले रूसको तत्काल समस्याहरू समाधान गर्न असमर्थ थिए। जस्ता -  सामूहिक रोजगार र खाद्यान्न अभाव, र रूसलाई अझ अलोकप्रिय युद्धमा राख्ने प्रयास गरे। अस्थायी सरकारको असफलताले त्यस वर्ष पछि कम्युनिस्ट बोल्सेभिकहरूले अक्टोबर क्रान्तिको नेतृत्व गर्यो। फेब्रुअरी क्रान्तिले देशलाई कमजोर बनायो; अक्टोबर क्रान्तिले यसलाई तोड्यो, जसको परिणाम रुसी गृहयुद्ध र सोभियत संघको अन्ततः गठन भयो।

## यो पनि हेर्नुहोस्
* अक्टोबर क्रान्ति
## सन्दर्भ सामग्रीहरू
श्रेणी:क्रान्तिहरू
सुडान घोटाला

नेपाल प्रहरीको इतिहासमा **सुडान घोटाला** भनेर संयुक्त राष्ट्रसंघको मिसन अन्तर्गत सुडानको डार्फरमा खटिएका नेपाल प्रहरीका लागी आवश्यक एपिसी (Armed Protection Carrier) लगायतका विभिन्न बन्दोबस्तीका सामानहरूको खरिदमा अनियमितता गरेको, अनिवार्य कानुनी प्रक्रिया नपुर्याएको, गुणस्तरहीन, म्याद नाघेको र अस्वभाविक रुपमा बढी मूल्य तिरी खरिद गरेको घटनालाई चिनिन्छ। त्यतिबेला गृहमन्त्री नेपाली कांग्रेसका कृष्णप्रसाद सिटौला थिए।

उक्त सामानहरू राष्ट्रसंघ को मापदण्ड विपरित रहेको पाइएपछि उक्त घोटान्ला बाहिर सार्वजनिक भएको थियो।

अख्तियार दुरुपयोग अनुसन्धान आयोगले २०६८ जेठ २४ मा सुडानमा बख्तरबन्द गाडी तथा बन्दोबस्ती सामान खरिद गर्दा रु. २९ करोड घोटाला भएको, सामान पुर्याउने ठेकेदार, कम्पनी एस्योर्ड रिस्क कम्पनी, त्यसका मालिक नोर्देशक माइकल राडार, उनका सहयोगी शम्भु भारती र ३४ जना प्रहरी अधिकारीले मिलेमतोमा भ्रष्टाचार भएको भनी मुद्दा दायर गरेको थियो।
## आरोपित प्रहरी अधिकारी
## विशेष अदालतको फैसला  
सुडान घोटालामा करोडौं भ्रष्टाचार गरेको ठहर गर्दै विशेष अदालत न्यायाधीश श्री गौरी बहादुर कार्की, न्यायाधीश श्री ओम प्रकाश मिश्र र न्यायाधीश श्री केदारप्रसाद चालिसेको विशेष अदालतको इजलासले ले तीन पूर्व आइजिपी र दुई ठेकेदारलाई २०६८ फागुन १ मा कैद सजाय र जरिबाना सुनायो। यो घटनामा अभियुक्त बाँकी ३१ प्रहरी अधिकारीले भने सफाई पाए।

पूर्व प्रहरी महानिरिक्षक ओमविक्रम राणा, हेमबहादुर गुरुङ, र रमेश चन्द्र ठकुरीले सरकारलाई नोक्सानी पुर्‍याई ठेकेदार पोसेको भन्दै अदालतले २/२ वर्ष जेल र करोडौं जरिबाना सुनायो। ठेकेदार माइकल राडार्लाई दुई वर्ष कैद र २८ करोड ४० लाक्ब बिगो र त्यति नै जरिबाना भराउने फैसला विशेष अदालतले गर्यो। उनीहरु सबै आफैं अदालतमा उपस्थित भएर जेल चलान भए पनि पूर्वआइजिपी चन्द भने फरार भएका थिए। २०७६ असार १९ मा रमेश चन्द ठकुरीले आत्मसमर्पण गरेका थिए। दोषी ठहर गरेको दुई वर्षसम्म फरार रहेका उनले सर्वोच्‍च अदालतलमै आएर बिहीबार आत्मसमर्पण गरेका हुन् ।  

२०६८ फागुन १ मा अदालतले डिआइजी देखि इन्स्पेक्टर सम्मका ३१ जना प्रहरी अधिकृतलाई सफाई दिएको थियो। सरकार र प्रहरीलाई नोक्सानी पार्ने क्रियाकलापमा ती अधिकृतका निर्णायक हैसियत नहुने भन्दै न्यायाधीश श्री गौरी बहादुर कार्की न्यायाधीश श्री ओम प्रकाश मिश्र र न्यायाधीश श्री केदारप्रसाद चालिसेको विशेष अदालतको इजलासले सफाई दिएको थियो।

## पुनरावलोकन 
२०७३ असोज १० मा सर्वोच्च अदालतका न्यायाधीशद्वय गोविन्दकुमार उपाध्याय र शारदाप्रसाद घिमिरेको संयुक्त इजलासले विशेष अदालतको फैसलाविरुद्ध अख्तियार दुरुपयोग अनुसन्धान आयोगले दायर गरेको पुनरावेदनमाथि सुनुवाइ अघि बढाउन सुडान प्रकरणका अभियुक्तलाई अदालतमा उपस्थित हुने (झगडिया झिकाउने आदेश) दिएको थियो। यसबाट सुडान घोटाला प्रकरण फेरि बल्झियो । 

## धरौटी 
## यो पनि हेर्नुहोस्
* नेपालका घोटाला तथा प्रकरणहरूको सूची
From विकिपिडिया
## सन्दर्भ सामग्रीहरू
श्रेणी:नेपाल प्रहरी
भगवन्त मान

**भगवन्त सिंह मान** (जन्म: 1९७३ अक्टोबर १७) एक भारतीय राजनीतिज्ञ हुन्। उनी  पञ्जाबको १७ औं र वर्त्तमान  मुख्यमन्त्री हुन्। उहाँ पूर्व अभिनेता, हास्य कलाकार र व्यंग्यकार समेेत हुन्। 

मे २०१४ देखि, उनी संगरूर निर्वाचन क्षेत्र, पञ्जाबको प्रतिनिधित्व लोकसभा संसद सदस्य छन्।

१८ जनवरी २०२२ मा, उनलाई आम आदमी पार्टी (आप) को २०२२ को पञ्जाब विधान सभा चुनावमा पञ्जाबको मुख्यमन्त्रीको उम्मेद्वारको रूपमा छनोट गरिएको थियो। सार्वजनिक सर्वेक्षणको आधारमा भएको छनोटमा आम आदमी पार्टीले ९३% मतदाताले भगवन्त मानलाई मुख्यमन्त्रीको उम्मेदवार चाहेको दाबी गरेको थियो  । 

फेब्रुअरी ९ मा, मानले लोकसभामा किसानहरूको मुद्दा उठाए। उखु किसानको आर्थिक वर्ष २०२०-२१ र २०२१-२२ को भुक्तानी बाँकी रहेको  थियो। उनले ब्याजसहितको बक्यौता चाँडो चुक्ता गर्न आग्रह गरे । उनले कीराको आक्रमणबाट कपास किसानको नोक्सानीको क्षतिपूर्तिको माग गरे । उनले २०२०–२०२१ भारतीय किसान आन्दोलनका क्रममा ज्यान गुमाएका किसानलाई केन्द्र सरकारले मान्यता दिनुपर्ने बताए । 

## पञ्जाबको मुख्यमन्त्री 
१० मार्च २०२२ मा, मान धुरी विधानसभा क्षेत्रबाट ५८,२०६ मतको ठूलो अन्तरले विजयी भए। विधानसभाको नतिजा सार्वजनिक भएपछि आम आदमी पार्टीले राज्यमा पूर्ण बहुमत हासिल गरेको छ। 

उनको नेतृत्वमा, आम आदमी पार्टीले २०२२ को पञ्जाब विधानसभा निर्वाचनमा ११७ सिट मध्ये ९२ सीट जितेको थियो र पंजाबको मुख्यमन्त्रीको रूपमा शपथ लिनेछ। अरविन्द केजरीवालले मानले छिट्टै राज्यको मुख्यमन्त्रीको सपथ ग्रहण गर्ने बताएका छन्।  मानले स्वतन्त्रता सेनानी भगत सिंहको पुर्ख्यौली गाउँ खटकर कलानमा मुख्यमन्त्रीको सपथ लिने घोषणा पनि गरेका थिए। चुनावी नतिजा पछि आफ्नो सम्बोधनका क्रममा सरकारी कार्यालयमा उनले पूर्व मुख्यमन्त्रीको सट्टा भगत सिंह र बीआर अम्बेडकरको तस्बिर राख्ने घोषणा गरे। 
## सन्दर्भ सामग्रीहरू
श्रेणी:भारतीय हास्य कलाकारहरू
श्रेणी:१७औँ लोक सभा सदस्यहरू
श्रेणी:जीवित मानिसहरू
श्रेणी:सन् १९७३ मा जन्म
श्रेणी:पन्जाबी मानिसहरू
चरिमाया तामाङ

**चरिमाया ("अनु") तामाङ** "२०११ हिरो एक्टिङ टु इन्ड मोडर्न-डे स्लेभरी अवार्ड" (२०११ बर्तमान दासता विरुद्ध कार्यका नायक) सम्मान बाट सम्मानित व्यक्ती हुन्।   उनी शक्ति समुहका संस्थापक हुन्। यो संस्थालाई २०१३ मा   रोमन म्यागसेसे पुरस्कारबाट सम्मानित गरिएको थियो। 

उनी १६ वर्षकी हुँदा वेश्यालयमा यौनकर्मीको रूपमा काम गर्न भारतमा बेचिएकी थिइन्। सन् १९९६ मा भारतीय प्रहरीले २०० भन्दा धेरै नेपाली सहित उद्धार गरेपछि नेपाल फर्केकी थिइन्। उनले २२ महिना वेश्यालयमा बिताइन्। नेपाल फर्किएपछि अपहेलना तथा सामाजिक बहिस्कार खेपेकी तामाङले साहस तथा धैर्यताका साथ आफूलाई भारतमा बेचेने बिरुद्ध जिल्ला प्रहरीमा उजुर गरिन्।  पछि २००० मा, तामाङ र अन्य १५ जनाले शक्ति समुह नामको मानव बेेेचबिखन विरुद्ध सकृय एनजीओ स्थापना गरे।
## सम्मान 
* २०११ मा पूर्व अमेरिकी विदेश मंत्री हिलारी रोडम क्लिन्टन द्वारा हिरो एक्टिङ टु इन्ड मोडर्न-डे स्लेभरी अवार्ड" ( बर्तमान दासता विरुद्ध कार्यका नायक) पुरस्कार
* राष्ट्रिय गोरिमाया वुमन जीनियस अवार्ड 
## सन्दर्भ सामग्रीहरू
श्रेणी:नेपाली कार्यकर्ताहरू
श्रेणी:जीवित मानिसहरू
कुटुम्ब (ब्यान्ड)

**कुटुम्ब** एक नेपाली लोक वाद्य ब्यान्ड हो।   यो ब्यान्डले बाँसुरी, सारङ्गी, मदल, तुङ्गना, ढोल, झ्याम्ता, अर्बाजु, धिमे, ध्यानग्रो, डम्फु, खिन र गायन कटोरा जस्ता नेपाली परम्परागत वाद्ययन्त्रहरू मात्र प्रयोग गर्दछ।   ब्यान्डले कोक स्टुडियो पाकिस्तानको सिजन ६ को लागि एकल रेकर्ड गर्‍यो, जुन २०१३ को अन्त्यमा प्रसारित भएको थियो।  

उनीहरूले नवनीत आदित्य वाइबा, सत्य आदित्य वाइबा, अल्बाट्रोस, हरि महर्जन, १९७४ एडी र आस्था तामाङ मास्के जस्ता अन्य नेपाली कलाकारहरूसँग सहकार्य गरेका छन्। 

## व्यक्तित्व 
* अरुण मानन्धर: टुङ्गना र अर्बाजोमा
* किरण नेपाली:  सारंगीमा 
* पवित्र महर्जन: पर्कसनमा 
* राजु महर्जन: पर्कसनमा 
* रुबिनकुमार श्रेष्ठ: बाँसुरीमा 
* सिद्धार्थ महर्जन: इफेक्टमा 
* अरुण गुरुङ (प्रबन्धक/प्राविधिक संयोजक)
* निरज महर्जन (स्टेज/लाइन म्यानेजर)
## सन्दर्भ सामग्रीहरू
श्रेणी :नेपाली ब्यान्ड समुह